ಅನಂತಕುಮಾರ್ ಹೆಗಡೆ ಕೂಡ ದೇಶದ್ರೋಹಿ ಎಂದ ಪ್ರಿಯಾಂಕ್ ಖರ್ಗೆ.! ಇವರಿಂದ ಪ್ರಕಟಿಸಲಾಗಿದೆ News Alert ಉತ್ತರ ಕನ್ನಡ ಜಿಲ್ಲೆಯಲ್ಲಿರುವ ಬಿಎಸ್ಎನ್ಎಲ್ ನೆಟ್ ವರ್ಕ್ ಸಮಸ್ಯೆಯ ಕುರಿತು ಕಿಡಿ ಕಾರಿದ್ದ ಸಂಸದ ಅನಂತ ಕುಮಾರ್ ಹೆಗಡೆ ವಿವಾದಾತ್ಮಕ ಹೇಳಿಕೆಯೊಂದನ್ನು ನೀಡಿದ್ದರು. ಬಿಎಸ್ಎನ್ಎಲ್ ಸಂಸ್ಥೆಯಲ್ಲಿರುವವರು ದೇಶದ್ರೋಹಿಗಳು. ದೇಶದ್ರೋಹಿಗಳೇ ಆ ಸಂಸ್ಥೆಯಲ್ಲಿ ತುಂಬಿಕೊಂಡಿದ್ದಾರೆ ಎಂದಿದ್ದ ಸಂಸದ ಅನಂತ ಕುಮಾರ್ ಹೆಗಡೆಗೆ ಮಾಜಿ ಸಚಿವ ಪ್ರಿಯಾಂಕ್ ಖರ್ಗೆ ತಿರುಗೇಟು ನೀಡಿದ್ದಾರೆ. ಕೇಂದ್ರದ ಕೌಶಲ್ಯ ಅಭಿವೃದ್ಧಿ ಮತ್ತು ಉದ್ಯಮಶೀಲತೆ ಸಚಿವರಾಗಿದ್ದ ಅನಂತ ಕುಮಾರ್ ಹೆಗಡೆ ಅವರ ಅತ್ಯದ್ಭುತವಾದ ಅಧಿಕಾರಾವಧಿಯಲ್ಲೇ ಭಾರತದಲ್ಲಿ ನಿರುದ್ಯೋಗಿಗಳ ಸಂಖ್ಯೆ ಹೆಚ್ಚಾಯಿತು. ಉದ್ಯಮಶೀಲತೆ ಕೂಡ ನಿಧಾನವಾಗಿ ಸಾಯುತ್ತಿದೆ. ಅವರ ಪರ್ಫಾಮೆನ್ಸ್ ಲಾಜಿಕ್ ಬಗ್ಗೆ ಹೋಗುವುದಾದರೆ ಅನಂತ ಕುಮಾರ್ ಹೆಗಡೆ ಕೂಡ ದೇಶದ್ರೋಹಿ ಎಂದು ಪ್ರಿಯಾಂಕ್ ಖರ್ಗೆ ಟ್ವೀಟ್ ಮಾಡಿದ್ದಾರೆ. ರಿಯಲನ್ಸ್ ಜಿಯೋಗೆ ಸಹಾಯ ಮಾಡಲು ಬಿಎಸ್ಎನ್ಎಲ್ ಉಸಿರುಗಟ್ಟುವಂತೆ ಮಾಡಿದ್ದು ಮೋದಿ ಎಂಬುದನ್ನು ಅನಂತ್ ಕುಮಾರ್ ಹೆಗಡೆ ಮರೆತುಬಿಟ್ಟಿದ್ದಾರೆ. ಅನಂತಕುಮಾರ್ ಹೆಗಡೆ ಮಂತ್ರಿಯಾಗಿದ್ದಾಗ ಕರ್ನಾಟಕದ ಉದ್ಯಮಶೀಲತೆ ಯಾವುದೇ ಪ್ರಯೋಜನ ಪಡೆಯಲಿಲ್ಲ. ಇವರು ನಕಲಿ ದೇಶ ಭಕ್ತರು ಎಂದು ಮಾಜಿ ಸಚಿವ ಪ್ರಿಯಾಂಕ್ ಖರ್ಗೆ ಆಕ್ರೋಶ ವ್ಯಕ್ತಪಡಿಸಿದ್ದಾರೆ.